المکتفی فی الوقف والابتداء

المکتفی فی الوقف والابتداء محدث ابو عمرو الدانی کی تصنیف ہے اور یہ فن (یعنی قرآن مجید کے وقف و ابتدا) کے معتبر ترین مراجع میں شمار ہوتی ہے۔ تمام وہ مصادر جنھوں نے امام دانی کا تذکرہ کیا ہے، اس بات پر متفق ہیں کہ اُن کی ایک اہم کتاب وقف و ابتدا کے موضوع پر ہے۔ سب سے پہلے جس نے اس جانب اشارہ کیا، وہ امام ذہبی ہیں، جنھوں نے کہا:
"جس نے بھی ان (دانی) کی کتابوں کا مطالعہ کیا، وہ ان کی علمی حیثیت اور اللہ تعالیٰ کی عطا کردہ بصیرت سے واقف ہو گیا۔ پس سبحان اللہ! جو سب کچھ کھولنے والا، علم عطا کرنے والا ہے، خصوصاً ان کی کتاب... اور کتاب الوقف والابتداء"۔

یہ کتاب علمی طور پر نہایت اعلیٰ مقام رکھتی ہے، کیونکہ امام دانی کے بعد اس فن میں جتنے علما نے بھی تصنیف کی، وہ سب اسی کتاب پر اعتماد کرتے رہے، حتیٰ کہ بہت سے علما نے تدریسِ وقف و ابتدا میں بھی اسی پر اعتماد کیا۔

 مصنف کا مختصر تعارف 

نام کتاب: المُكتفى في الوقف والابتداء
مصنف: عثمان بن سعید القرطبی، کنیت: ابو عمرو الدانی
ولادت: 371ھ، قرطبہ
اساتذہ: ابن أبی زمنین، القشیری، طاہر بن عبد المنعم
شاگرد: سلیمان بن نجاح، التجیبی، ابن البیاز
تصنیفات: 100 سے زائد، مشہور کتب: التيسير، المقنع، المكتفى
وفات: 444ھ 
 کتاب کی نسبت اور علمی مقام 
تمام سوانح نگاروں کا اس بات پر اتفاق ہے کہ امام دانی کی ایک مشہور تصنیف "الوقف والابتداء" پر ہے اور سب سے پہلے اس کا ذکر امام ذہبی نے کیا۔
یہ کتاب اس فن کی اساس ہے، بعد کے تمام مؤلفین نے اسی پر انحصار کیا۔
تدریسِ وقف و ابتدا میں بھی علما نے اسی کتاب کو ترجیح دی۔
 کتاب کی خصوصیات 
صرف وقف و ابتدا نہیں بلکہ تفسیر، قراءات، نحو، احادیث اور اقوالِ ائمہ پر مشتمل متنوع مواد بھی شامل:
150 تفسیری مسائل ،
144 قراءاتی مسائل ،
617 نحوی مسائل ،
70 احادیث ،
494 علما کے اقوال 

 مصنف کا منہج 
 . کتاب کو سورتوں کے ترتیب کے مطابق مرتب کیا۔
 . ہر وقف کی درجہ بندی کی: تام، کافی، حسن، قبیح
 . سابقہ علما کی آرا، خصوصاً ابن الانباری، پر اعتماد کیا۔

 اسلوبِ پیشکش 
آیت میں وقف کی جگہ اور درجہ بیان کیا

متصل اسناد کے ساتھ احادیث و تفاسیر نقل کیں

قراءاتی اختلافات اور ان کے اثرات واضح کیے

مختلف علما کے اقوال اور ان کے مراجع بیان کیے

نحوی اقوال سے استدلال

اجتہادی ترجیحات اور دلائل ذکر کیے . 

 مصادر 
سب سے بڑا ماخذ: ابن الانباری کی کتاب "إيضاح الوقف والابتداء"
دیگر ماخذ: أبو جعفر النحاس کی کتاب "القطع والائتناف"
اہم فرق (ابن الانباری سے):
دانی کی مقدمہ مختصر مگر جامع
ابن الانباری کے تین اقسام (تام، حسن، قبیح) کے مقابلے میں دانی نے چوتھی قسم "کافی" کا اضافہ کیا 

 طبعات 
 . مؤسسۃ الرسالۃ (یوسف المرعشلی)
 . احیاء التراث الاسلامی (جايد زيدان)
 . دار عمار (محيي الدين رمضان)
 . مکتبہ نور (جمال الدين شرف)
المُكتفى في الوقف والابتداءامام ابو عمرو الدانیمحققیوسف المرعشلیناشرمؤسسۃ الرسالۃموضوععلوم القرآنصفحات704 صفحات

 حوالہ جات 

زمرہ:گیارہویں صدی کی عربی کتب
زمرہ:کتب علوم القرآن
زمرہ:اسلامی متون